
ΠΕΡΙΕΧΟΜΕΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός αμοιβής ιδιωτών μελών Συμβουλίων - Επιτροπών του 
Υπουργείου Υγείας, Πρόνοιας και Κοινωνικών Ασφαλίσεων και 


των Νομικών Προσώπων της αρμοδιότητας του. 1 

Καθορισμός χιλιομετρικής αποζημίωσης των μετακινούμενων για 
υπηρεσία υπαλλήλων με ιδιόκτητα μεταφορικά μέσα. 2 

Καθορισμός όρων και προϋποθέσεων λειτουργίας των Μονάδων Με- 
®· ταμοσχεύσεων. 3 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριί. 2001373/95/0022 (1) 


Καθορισμός αμοιβής ιδιωτών μελών Συμβουλίων — Επιτροπών του 

Υπουργείου Υγείας, Πρόνοιας και Κοινωνικών Ασφαλίσεων και των 

Νομικών Προσώπων της αρμοδιότητάς του. 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΚΑΙ 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 1505/1984 (ΦΕΚ 194/1984 τ.Α') «Ανα¬ 
διάρθρωση μισθολογίου προσωπικού της Δημόσιας Διοίκησης και άλλες 
διατάξεις» και τού άρθρ. 8 του Ν. 754/78. 

2. Τις διατάξεις του Ν. 1810/1988 (ΦΕΚ 223/1988 τ.Α') «Για τη 
συμπλήρωση και βελτίωση του Ν. 1505/1984 και άλλες διατάξεις». 

3. Τις αποφάσεις μας 54047/8105/24.6.1985 (ΦΕΚ 423/85 
τ.Β') 119137/8989/5.12.1986, 606161/8180/19.6.1986, 
20496/7281/27.3.1987. 

4. Την αριθμ. 79850/3036/6.9.88 απόφαση του Υπ. Οικονομι¬ 
κών (ΦΕΚ 692/Β/88). 

5. Το αριθ. 2082356/9427/022/16.3.1990 έγγραφο του 
Υπουργείου Οικονομικών. 

6. Το αριθ. Β/3/8550/6.9.1990 έγγραφο του Γενικού Νομαρχια¬ 
κού Νοσοκομείου Κιλκίς. 

7. Την αριθ. Υ.1140/1051173/1390/0001/90 κοινή απόφαση 
του Πρωθυπουργού και Υπουργού Οικονομικών για «Ανάθεση αρμοδιο¬ 
τήτων Υπουργού Οικονομικών στον Υφυπουργό Οικονομικών», αποφα¬ 
σίζουμε: 

Καθορίζουμε την αποζημίωση των ιδιωτών μελών των αναφερομέ- 
νων στις ανωτέρω (3) σχετικές αποφάσεις μας Συμβουλίων - Επιτρο¬ 
πών του Υπουγείου Υγείας, Πρόνοιας και Κοινωνικών Ασφαλίσεων και 
των Νομικών Προσώπων της αρμοδιότητάς του, σε τρεις χιλιάδες 
(3.000) δραχμές, κατά συνεδρίαση. 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 25 Φεβρουάριου 1991 

01 ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ ΚΑΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΚΟΙΝΩΝΙΚΩΝ ΑΣΦΑΛΙΣΕΩΝ 

Π. ΔΕΛΗΜΗΤΣΟΣ ΜΑΡΙΕΤΤΑ ΓΙΑΝΝΑΚΟΥ 

-—♦- 

Αριθ. 2012805/1050/0022 (2) 

Καθορισμός χιλιομετρικής αποζημίωσης των μετακινούμενων για υπη¬ 
ρεσία υπαλλήλων με ιδιόκτητα μεταφορικά μέσα. 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις της παρ. 1 του άρθρου 7 του Ν.Δ. 65/73 «περί δα¬ 
πανών κινήσεως των τακτικών δημοσίων υπαλλήλων». 

2. Την αριθ. 41256/15552/16.11.90 απόφαση του Υπουργείου 
Μεταφορών και Επικοινωνιών» συγκρότηση επιτροπής για την αναπρο¬ 
σαρμογή χιλιομετρικής αποζημίωσης των μετακινουμένων για υπηρε¬ 
σία υπαλλήλων με ιδιόκτητα μεταφορικά μέσα». 

3. Την από 12.12.90 γνωμάτευση της συσταθείσης με την παρα¬ 
πάνω απόφαση επιτροπής. 

4. Την αριθ. Υ.1140/1051173/1390/0001/ΦΕΚ 420Β'/ 
10,7.90 απόφαρη του Πρωθυπουργού και Υπουργού Οικονομικών 
«ανάθεση αρμοδιοτήτων στον Υφυπουργό Οικονομικών», αποφασί¬ 
ζουμε: 

Καθορίζουμε την χιλιομετρική αποζημίωση των μετακινουμένων για 
υπηρεσία υπαλλήλων με ιδιόκτητα μεταφορικά μέσα, ως εξής: 

. α) Για μετακίνηση με επιβατικά αυτοκίνητα σε δραχμές δέκα επτά 
(17) κατά χιλιόμετρο. 

β) Για μετακίνηση με μοτοσυκλέττες στο 1/3 της αποζημίωσης της 
προηγούμενης περίπτωσης, δηλαδή σε δραχμές πέντε και εξήντα λεπτά 
(5,60) κατά χιλιόμετρο. 

γ) Για μετακίνηση με μοτοποδήλατα στο 1/5 της αποζημίωσης της 
α’ περίπτωσης, δηλαδή σε δραχμές τρεις και σαράντα λεπτά (3,40) 
κατά χιλιόμετρο. 

Η ισχύς της παρούσας αρχίζει από 1.2.1991 καταργουμένης από 
της ημερομηνίας αυτής της αριθ. 117483/4473/29.12.88 απόφα¬ 
σης. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 15 Φεβρουάριου 1991 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΠΑΝ. ΔΕΛΗΜΗΤΣΟΣ ΝΙΚΟΛΑΟΣ ΑΝ. ΓΚΕΛΕΣΤΑΘΗΣ 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ {ΤΕΥΧΟΣ ΔΕΥΤΕΡΟ) 


Αριθ. Α3&/1526 (3) 

Καθορισμός όρων και προϋποθέσεων λειτουργίας των Μονάδων Μετα¬ 
μοσχεύσεων. 

Η ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παραγράφου 1 του άρθρου 3, του Ν. 1383/ 
1983 (ΦΕΚ 106/Α'/5.8.1983) «Αφαιρέσεις και μεταμοσχεύσεις αν¬ 
θρωπίνων ιστών και οργάνων». 

2. Την υπ’ αριθ. Α3β/2115 Απόφαση του ΥΠΓΤΚΑ, της 8 Ιουνίου 
1984. 

3. Την υπ’ αριθ. Α2γ Οικ/1468 Απόφαση του ΊΠΓΠΚΑ; της 6 Μαρ¬ 
τίου 1985. 

4. Την αριθ. 1059/3.3.90 (295/90.τ.Β') απόφαση Πρωθυπουργού 
«Καθορισμός αρμοδιοτήτων του Αναπληρωτή Υπουργού Υγείας, Πρό¬ 
νοιας και Κοινωνικών Ασφαλίσεων Γεωργίου Σούρλα». 

5. Τις εισηγήσεις της Επιτροπής Πρόληψης Νεφροπαθειών καθώς 
και τις εισηγήσεις των επί μέρους Επιστημονικών Εταιρειών ΚΕ.Σ.Υ. 

6. Τη γνωμάτευση υπ’ αριθμ. 5 της 78ης Ολομέλειας της 20.12.90 
του ΚΕ.Σ.Υ., αποφασίζουμε: 

Άρθρο 1 

α) οι μεταμοσχεύσεις διενεργούνται σε ειδικώς οργανωμένες μονάδες 
Περιφερειακών Γενικών Νοσοκομείων και Πανεπιστημιακών ή, σε άλλα 
ΝΠΔΔ, ΝΠΙΔ ή Ιδιωτικά Νοσηλευτήρια, εφόσον τηρούνται οι προϋπο¬ 
θέσεις που ορίζονται από την παρούσα απόφαση. 

β) Η άδεια χορηγείται από τον Υπουργό Υγείας, Πρόνοιας και Κοι¬ 
νωνικών Ασφαλίσεων, μετά από αίτηση του Διοικητικού Συμβουλίου 
του ενδιαφερομένου νοσηλευτικού φορέα και αιτιολογημένη γνώμη του 
Ε.Σ.Μ. και του ΚΕ.Σ.Υ., λαμβανομένων υπόψη βεβαίως και των ανα¬ 
γκών της χώρας σε μεταμοσχεύσεις κατά όργανο. 

Άρθρο 2 

α) Οι μονάδες μεταμοσχεύσεων διακρίνονται σε: Α) Μονάδες μεταμο¬ 
σχεύσεων συμπαγών οργάνων, Β) Μονάδες μεταμοσχεύσεων ρευστών 
οργάνων και Γ) Μονάδες μεταμοσχεύσεων Ιστών - Κερατοειδούς. 

β) Εκ των συμπαγών οργάνων, οι μεταμοσχεύσεις καρδίας και πνευ¬ 
μόνων εκτελούνται σε ειδικά οργανωμένες μονάδες καρδιοχειρουργικών 
κλινικών. Οι των νεφρών, ήπατος, παγκρέατός και εντέρου αποκλει¬ 
στικά σε Κλινικές Γενικής Χειρουργικής που διαθέτουν ειδική μονάδα 
μεταμοσχεύσεων. Οι ήδη λειτουργούσες ανεξάρτητες Μονάδες Μεταμο¬ 
σχεύσεων θα λειτουργούν περαιτέρω με το μέχρι σήμερα ισχύον καθε¬ 
στώς. 

Άρθρο 3 

Όροι λειτουργίας μονάδων 
μεταμοσχεύσεων συμπαγών οργάνων. 

Οι μονάδες μεταμοσχεύσεων θα πρέπει να διαθέτουν τμήματα Κλι¬ 
νικά, Χειρουργείου, Μονάδα εντατικής θεραπείας και μονάδες εργαστη¬ 
ριακής υποστήριξης. Ειδικότερα πρέπει να διαθέτουν οπωσδήποτε, ως 
ελάχιστον εξοπλισμού: 

1. Κλινικό Τμήμα. Στην κλινική πρέπει να διατίθενται τουλάχιστον 8 
κλίνες, εκ των οποίων πέντε (5) για προεγχειρήτική έρευνα και τρεις (3) 
για μετεγχειρητική νοσηλεία. 

2. Χειρουργικό Τμήμα. Δύο ειδικώς εξοπλισμένες χειρουργικές αί¬ 
θουσες. Οι αίθουσες Χειρουργείου, πλην των γενικώς απαραιτήτων μέ¬ 
σων και εργαλείων πρέπει να διαθέτουν εξοπλισμό που προβλέπεται από 
τις σχετικές Υπουργικές αποφάσεις ή αποφάσεις του ΚΕ.Σ.Υ. 

3. Μονάδα Εντατικής θεραπείας. Πλήρως εξοπλισμένη και επαρκώς 
στελεχωμένη μονάδα εντατικής θεραπείας στην οποίαν διατίθενται δύο 
τουλάχιστον απομονωμένες, άσηπτες κλίνες, ειδικώς διασκευασμένες 
για την αποκλειστική νοσηλεία των ασθενών που υποβλήθηκαν σε μετα¬ 
μόσχευση. 

4. Εργαστηριακή υποδομή 

- Πλήρες τμήμα βιοχημικών, αιματολογικών εξετάσεων και τμήμα 
αιμοδοσίας. 

- Η ύπαρξη ή η άμεση συνεργασία με ανοσολογικό Εργαστήριο και 
Εργαστήριο προσδιορισμού στάθμης φαρμάκων. 

- Άμεση συνεργασία με παθολογική, καρδιολογική, γαστρεντερολο- 
γική και νεφρολογική κλινική, τμήμα ή μονάδα. 

- Παθολογοανατομικό εργαστήριο, εξοπλισμένο με τεχνικά μέσα και 


στελεχωμένο με προσωπικό κατάλληλο για τη μελέτη παρασκευασμά¬ 
των βιοψιών των μεταμοσχευόμενων οργάνων. 

5. Μονάδα Ειδικής Εργαστηριακής Υποστηρίξεως. Εξασφάλιση συ¬ 
νεργασίας με πλήρως εξοπλισμένο αγγειογραφικό εργαστήριο και τμή¬ 
ματα απεικονιστικά, όπως ψηφιακής αγγειογραφίας, υπερήχων, αξονι¬ 
κού τομογράφου και ραδιοϊσοτόπων. 

6. Άλλες υπηρεσίες: 

α) Πειραματικό Χειρουργείο με ενεργό πρόγραμμα μεταμοσχεύσεων. 
Νοσοκομεία στα οποία λειτουργούν μεταμοσχευτικά κέντρα, υπσχρεού-' 
νται όπως εντός έτους, δυνάμενο να παραταθεί επί 1 έτος ακόμα, οργα¬ 
νώσουν ανάλογο τμήμα, εφόσον δεν διαθέτουν. Στη μεταβατική αυτή 
περίοδο υποχρεούται η μεταμοσχευτική μονάδα να εκτελεί πειράματα 
σε άλλο πειραματικό χειρουργείο. 

β) Διοικητική υποδομή με ΓΑΧ, βομβητές μεγάλης εμβέλειας και 
δημιουργία 2-3 θέσεων στα μεταμοσχευτικά κέντρα «Συντονιστών με¬ 
ταμοσχεύσεων (Ιατρών, κοινωνικών λειτουργών, νοσηλευτριών ή πα¬ 
ρασκευαστών) και Μονάδα Πληροφορικής, η οποία είναι συνδεδεμένη 
(οη Ιϊηβ) με την ΥΣΕΜ και όλα τα αναγνωρισμένα Κέντρα Μεταμο¬ 
σχεύσεων μεταξύ τους, σύμφωνα με το πρόγραμμα ΡϊοηββΓ της ΕιιτοΙ- 
ΓΒηβρΙβηΐ. 

γ) Ενεργός Επιτροπή Δεοντολογίας. 

6) Εξωτερικό Ιατρείο με δυνατότητα πλήρους παρακολουθήσεως των 
ασθενών. 

Άρθρο 4 

Εξοπλισμός και στελέχωση 

, μονάδων μεταμοσχεύσεων. 

I. Εξοπλισμός Μονάδων Μεταμοσχεύσεως συμπαγών οργάνων. 

Πλην του συνήθους εξοπλισμού ενός Χειρουργείου Γ ενικής Χειρουρ¬ 
γικής θα πρέπει να διατίθεται: 

1. Ένα πλήρες 8ΕΤ χειρουργικών εργαλείων. 

2. ΜοηΐΙοΓβ καταγραφής Κ.Φ.Π., αρτηριακής πίεσης και καρδιακής 
παροχής. 

3. ΜοηΐΐοΓδ καταγραφής αναπνευστικών μεταβλητών. 

4. Συσκευή ελέγχου αερίων αίματος και ηλεκτρολυτών. ’-' 

5. Για τις μεταμοσχεύσεις καρδιάς συσκευή εξωσωματικής κυκλοφο¬ 
ρίας και ενδοαρτικής υποστηρίξεως της κυκλοφορίας, για δε τις μεταμο¬ 
σχεύσεις ήπατος συσκευή φλεβικής παρακάμψεως. 

6. θρομβοελαστογράφο. 

7. Συσκευή αυτοαιματομεταγγίσεως και θερμάνσεως αίματος. 

8. Σ,υσκευή ρυθμίσεως υπερ-υποθερμίας. 

II. Εξοπλισμός Μονάδων Μεταμοσχεύσεων μυελού οστών. 

1. Παροχή αποστειρωμένου ύδατος. 

2. Σύστημα ανανήψεως. 

3. Αίθουσα χειρουργείου. 

4. Ειδική αίθουσα νοσηλείας, με σύστημα θετικής πιέσεως μέσω ειδι¬ 
κών φίλτρων υψηλής αποδόοεως, παροχή 02, παρακολουθήσεως ζωτι¬ 
κών σημείων,, σύστημα ενδοεπικοινωνιακό. 

5. Πλήρως εξοπλισμένο εργαστήριο επεξεργασίας μυελικού μοσχεύ¬ 
ματος και κυρίως ψυγεία, ειδικούς επωαστικούς κλιβάνους αποθήκης 
υγρού αζώτου, θετικής ροής αέρος. 

6. Συσκευή ακτινοβόλησης αίματος. 

7. Φορητό ακτινολογικό μηχάνημα. 

8. Πλήρως εξοπλισμένο εργαστήριο ιστικών καλλιεργειών και κρυο- 
καταψύξεως και κυρίως κρυοκαταψύκτες, καταψύκτες, φυγοκέντρους 
(αιμοπεταλίων, αρχεγόνων κυττάρων) κλιβάνων ιστικών καλλιεργειών, 
μικροσκόπιο, θαλαμίσκος νηματικής ροής αέρος ή θετικής πιέσεως, 
απαρρυθμιτή κυττάρων. 

9. Συσκευές εγχύσεως φαρμάκων. 

10. Συσκευή πλασμαφαιρέσεως. 

11. Συσκευή αιμοδιηθήσεως (ΗβεηιοβΙΐΓΒΐΐοη) για τους ασθενείς με 
υπερφόρτιση υγρών (θα παραμένει μόνιμα στη μονάδα). 

12. Φορητή συσκευή αιμοκάθαρσης για τις φαρμακευτικές οξείες νε¬ 
φρικές ανεπάρκειες των μεταμοσχευομένων ασθενών (θα είναι τοποθε¬ 
τημένη μόνιμα στη μονάδα). 

13. Αναδευτήρας ασκών αιμοπεταλίων. 

14. Επιτραπέζιος ψυχόμενη φυγόκεντρος. 

15. Κλίβανος αποστείρωσης συσκευών. 

III. Εξοπλισμός Μονάδων Μεταμοσχεύσεως ιστών. 

Α. Κερατοειδούς 

Εκτός του συνήθους εξοπλισμού μιας Οφθαλμολογιχής Κλινικής χαι 
τα ακόλουθα: 

1. Χειρουργικό μικροσκόπιο και κερατόμετρο. 

2. Εργαλεία για την εξόρυξη και κερατοπλαστική. 

3. Ειδικό τρύπανο. 

4. Φασματοσκόπιο. 

Β. Οστών, Δέρματος. · 

Ο συνήθης εξοπλισμός μιας καλής οργανωμένης αντίστοιχης με το 
όργανο κλινικής. 

IV. Το Εθνικό Συμβούλιο Μεταμοσχεύσεων (ΕΣΜ) και το ΚΕΣΤ δύ- 
νανται να ελέγξουν επιτοπίως την οργάνωση, εξοπλισμό και σύνθεση 
των μονάδων μεταμοσχεύσεων, επιπροσθέτως, εναπόκειται στα ανω¬ 
τέρω όργανα ο καθορισμός ορισμένων προσθέτων κριτηρίων. 

Άρθρο 5 

Στελέχωση . 

Οι μονάδες μεταμοσχεύσεων στελεχώνονται ως εξής: 

1. Ιατρικό προσωπικό: Ο Διευθυντής της Κλινικής ή Υπεύθυνος ορι¬ 
ζόμενος από το Διευθυντή της Κλινικής. Κατ’ ελάχιστον 1-2 Επιμελη¬ 
τές Α' και 2 Επιμελητές Β’ ή αναλογών βαθμιδών ΔΕΠ, με εμπειρία 
στις μεταμοσχεύσεις και 2-3 ειδικευόμενοι στις οικείες ειδικότητες κατ’ 
επιλογήν ανά 6/μηνο. Κατά την κρίση του Διευθυντού της Κλινικής, το 
Ιατρικό προσωπικό της Χειρουργικής Κλινικής και της Μονάδας Μετα¬ 
μοσχεύσεων μπορεί να χρησιμοποιείται κατά τις ανάγκες. Σε ιδιωτικά 
Νοσηλευτήρια, η στελέχωση θα πρέπει να είναι ανάλογη. Η μονάδα θα 
πρέπει να διαθέτει σ’ ετοιμότητα ομάδα λήψεως, η οποία θα αποτελείται 
από 2 χειρουργούς, μία νοσηλεύτρια χειρουργείου και ένα/μία τεχνικό. 

Ο Διευθυντής της Χειρουργικής ή Καρδιοθωρακικής Κλινικής για τα 
συμπαγή όργανα, ή της Παθολογικής ή της Αιματολογικής ή της 
Ογκολογικής Κλινικής για τη μεταμόσχευση του μυελού των οστών, 
που θα ενταχθεί η αιτούμενη Μονάδα Μεταμοσχεύσεως, θα πρέπει να 
έχει 3ετή προϋπηρεσία μετά τη λήψη της ειδικότητας, στον Τομέα των 
Μεταμοσχεύσεων, η δε στελέχωση με Επιμελητές Α’ και Β' ή των αντι¬ 
στοίχων Πανεπιστημιακών ή των ιατρών των Ιδιωτικών Κλινικών, 
απαιτεί προϋπηρεσία 2 και 1 έτους αντιστοίχως. Εφόσον ο Διευθυντής 
της Κλινικής δεν έχεΓτην απαραίτητη προϋπηρεσία, είναι δυνατό η 
άδεια να χορηγηθεί στην Κλινική εφόσον ο Διευθυντής ορίσει συνεργάτη 
του που έχει τις προϋποθέσεις. 

Τα κριτήρια αυτά για το ιατρικό προσωπικό θα ισχύσουν για κάθε 
ίδρυση νέου Μεταμοσχευτικού Κέντρου. Επίσης δεν ισχύουν για τα κέ¬ 
ντρα που έχουν κάνει ήδη μεταμοσχεύσεις οργάνων και ιστών. 

Είναι ευνόητο ότι αν πρόκειται για νοσοκομεία του άρθρου 6 του Ν. 
1397/1983 σε συνδυασμό με τις διατάξεις της παρ. 1 του άρθρου 3 του 
Ν. 1383/1983 ο Διευθυντής, ο Επιμ. Α', ή ο Επιμ. Β', θα πρέπει να 
κέκτηνται τα προσόντα της διατάξεως της παρ. 2 του άρθρου 26 του Ν. 
1397/1983, όπως τροποποιήθηκε από τις διατάξεις της παρ. 1 του 
άρθρου 53 του Ν. 1759/1988. 

Οι Πανεπιστημιακοί γιατροί διέπονται από τις διατάξεις του Ν. 
1268/1982. 

2. Νοσηλευτικό προσωπικό: Μία προϊστάμενη (ΠΕ ή ΤΕ), 8-10 νο- 
σηλεύτριες (ΤΕ ή ΔΕ), 3 Νοσοκόμοι, 3 βοηθοί θαλάμων και 1 τουλάχι¬ 
στον φυσιοθεραπευτής. 

3. Παραϊατρικό προσωπικό: 1-2 Παρασκευαστές - τεχνικοί για το 
χειρισμό των μηχανημάτων, 1-2 κοινωνικοί λειτουργοί και Διοικητικό 
Προσωπικό. 

Άρθρο 6 

Συντονισμός μεταμοσχεύσεων 

1. Ο συντονισμός σε Πανελλήνια κλίμακα ανατίθεται στην Υ.Σ.Ε.Μ., 
της οποίας προΐσταται κλινικός γιατρός με προσόντα Διευθυντή, ο 
οποίος έχει ασχοληθεί με το αντικείμενο. Σε περίπτωση που η θέση πα- 
ραμείνει μετά την προκήρυξη άγονη, είναι δυνατή στην επόμενη προκή¬ 
ρυξη να πληρωθεί με εργαστηριακό γιατρό με τα ίδια προσόντα. Σε κάθε 
νοσοκομείο που υπάρχει μονάδα μεταμοσχεύσεων, ορίζεται συντονιστής 
μεταμοσχεύσεων, έργον του οποίου είναι η διεκπεραίωση όλων των δια¬ 
δικασιών που απαιτούνται για την εκτέλεση των μεταμοσχεύσεων. 

2. Συντονιστής πρέπει να είναι ειδικώς εκπαιδευμένος, ιατρός, κοι¬ 
νωνικός λειτουργός ή νοσηλευτής. Η Κεντρική Υπηρεσία Συντονισμού 
(ΥΣΕΜ) ενισχύεται με υπηρεσία στη Θεσσαλονίκη για δε την κάλυψη 
των υπολοίπων υγειονομικών περιφερειών ορίζεται Συντονιστής και 


αντικαταστάτης του, οι οποίοι ανήκουν οργανικά στα αντίστοιχα Νοσο¬ 
κομεία της Πάτρας, Ιωαννίνων, Ηρακλείου, Καβάλας και Λάρισας. 

3. Σε κάθε μονάδα μεταμοσχεύσεων όπως και στην Υ.Σ.Ε.Μ. τηρεί¬ 
ται κατάλογος υποψηφίων ληπτών. Τα μεταμοσχευτικά κέντρα υποχρε- 
ούνται ν’ αναφέρουν δι’ ενημέρωση των καταλόγων της και στην ΥΣΕΜ 
τους εγγεγραμμένους σ’ αυτά ασθενείς. Όλα τα μεταμοσχευτικά κέντρα 
και η ΥΣΕΜ είναι συνδεδεμένα (οη Ιϊηε) μεταξύ τους σύμφωνα με το 
πρόγραμμα Ρίοηεετ της ΕιίΓΟίταηβρΙβηΙ. 

4. Ο υποψήφιος λήπτης έχει ελεύθερη επιλογή του κέντρου μεταμο¬ 
σχεύσεως της προτίμησής του. Η επιλογή των καταλληλοτέρων λη¬ 
πτών γίνεται με την ευθύνη του μεταμοσχευτικού κέντρου. 

5. Εφόσον ευρεθεί κατάλληλος δότης, ειδοποιείται η Υ.Σ.Ε.Μ. και η 
Μονάδα Μεταμοσχεύσεων του οικείου Νοσοκομείου, ώστε να καταστεί 
η χρησιμοποίηση όσο το δυνατόν περισσοτέρων οργάνων. Προτεραιό¬ 
τητα (κατηγορία μηδέν) έχουν οι επείγουσες περιπτώσεις (οξεία ηπατί- 
τιδα και επαναμεταμόσχευση), όπως επίσης οι άρρωστοι που δεν έχουν 
άλλη δυνατότητα Ιΐβΐυΐα ή βϋιιηΐ, ή ασθενείς με τεχνητή καρδιά και η 
μικρή ομάδα των υπερευαισθητοποιημένων. Ευνόητο είναι ότι οι συμ¬ 
βατοί λήπτες, οι οποίοι βρίσκονται στο αρχείο του μεταμοσχευτικού κέ¬ 
ντρου όπου νοσηλεύεται ο δότης ή το πλησιέστερο κέντρο έχουν προτε¬ 
ραιότητα. 

6. Κάθε μονάδα μεταμοσχεύσεων, θα πρέπει να έχει την δυνατότητα 
(Ιατρική Μονάδα και μέσο μετακίνησης και κατάλληλο εξοπλισμό), 
ώστε να προβαίνει ανά πάσα στιγμή στη λήψη οργάνων, οπουδήποτε 
βρίσκεται ο δότης. Τις μετακινήσεις και μεταφορές εφόσον το Νοσοκο¬ 
μείο δεν διαθέτει ίδιον μέσον μεταφοράς αναλαμβάνει η ΥΣΕΜ σε συνερ¬ 
γασία με το ΕΚΑΒ. 

7. Ανατίθεται στο Ε.Σ.Μ. και ΚΕ.Σ.Υ. η ευθύνη όπως σε συνεργασία 
με την Ελληνική Εταιρεία Μεταμοσχεύσεων καί με τυχόν άλλες καθ’ 
ύλην αρμόδιες επιστημονικές εταιρείες, προβούν σε ενημέρωση του κοι¬ 
νού για τη χρησιμότητα και αναγκαιότητα τών μεταμοσχεύσεων. 

8. Μοσχεύματα για τα οποία δεν υπάρχουν κατάλληλοι λήπτες στην 
Ελλάδα προσφέρονται από την ΥΣΕΜ σε αντίστοιχες υπηρεσίες ή οργα¬ 
νισμούς του εξωτερικού. 

Άρθρο 7 > 

Παρακολούθηση δραστηριότητος 
μεταμοσχευτικών κέντρων 

1. Κάθε μεταμόσχευση ιστού και οργάνων δηλώνεται αμελλητί στην 

ΥΣΕΜ. - 

2. Τον Ιανουάριο κάθε έτους, υποβάλλεται υποχρεωτικώς προς το 
Ε.Σ.Μ. και το ΚΕ.Σ.Υ. πλήρης πίνακας των μεταμοσχεύσεων'που έχει 
επιτελέσει κάθε κέντρο (ϊεταμοσχεύσεων κατά το λήξαν έτος. 

3. Το Ε.Σ.Μ. προβαίναι σε (αξιολόγηση του έργου κάθε μονάδαν;. Είάν 
η δραστηριότητα κριθεί μη ικανοποιητική, ο Υπουργός μπορεί να άρει 
την άδεια λειτουργίοις της Μονάδοις, μετά αιτιολογημένη εισήγηση του 
Ε.Σ.Μ. και του ΚΕ.Σ.Υ. 

Άρθρο 8 * 

Μεταμοσχεύσεις ρευστών οργάνων 
Μεταμόσχευση μυελού οστών (ΜΜΟ) 

Οι μεταμοσχεύσεις του μυελού των οστών διακρίνονται σε αυτόλογες 
και σε οιλλογονιδκχχές ή αλλογενείς. 

Α. ΟΡΟΙ ΛΕΙΤΟΥΡΓΙΑΣ ΤΗΣ ΜΜΟ 

1. Οι μεταμοσχεύσεις μυελού οστών εκτελούνται σε ειδικές μονάδες, 
που αναπτύσσονται σε μεγάλα Γενικά Νοσοκομεία και πληρούν από την 
αρχή της λειτουργίας τους τις Διεθνώς παραδεκτές προϋποθέσεις για 
την τέλεση της μεταμόσχευσης. 

2. Οι μονάδες αυτές λειτουργούν στα πλαίσια, όσον αφορά μεν τα νο¬ 
σήματα του αίματος, αιματολογικών κλινικών ή εξειδικευμένων κλινι¬ 
κών Γενικής Παθολογίας και όσον αφορά τους συμπαγείς όγκους ογκο- 
λογικών κλινικών ή εξειδικευμένων κλινικών Γενικής Παθολογίας. 

3. Οι Διευθυντές των Κλινικών, δύνανται ν’ αναθέτουν την ευθύνη 
λειτουργίας σε ειδικώς εκπαιδευμένο γιατρό, ο οποίος συνεπικουρείται 
από ειδικώς εκπαιδευμένο ιατρικό και παραϊατρικό προσωπικό. 

4. Υπεύθυνοι των μονάδων αυτόλογης ΜΜΟ είναι Αιματολόγοι για 
τα αιματολογικά νοσήματα ή αιματολόγοι - ογκολόγοι για τους συμπα¬ 
γείς όγκους, που έχουν εκπαιδευτεί στη ΜΜΟ. 

5. Υπεύθυνοι των μονάδων αλλογονιδιακής ή αλλογενούς ΜΜΟ εί¬ 
ναι μόνο αιματολόγοι με εξειδίκευση στη ΜΜΟ (κλινική και παρακλι- 
νική εμπειρία). 

Β. ΓΕΝΙΚΕΣ ΠΡΟΫΠΟΘΕΣΕΙΣ 

Οι μονάδες ΜΜΟ θα πρέπει να διαθέτουν: 

Αποστειρωμένα δωμάτια με ειδικά συστήματα αερισμού - εξαερισμού 
(Νηματικής ροής αέρα ή θετικής πιέσεως) υψηλής αποτελεσματικότη- 
τας με όλον τον απαραίτητο εξοπλισμό, όπως προβλέπεται σε σχετικές 
υπουργικές αποφάσεις. 

Γ. ΣΤΕΛΕΧΩΣΗ 

1. Ιατρικό Προσωπικό 

Για τις ΜΜΟ σε αιματολογικά νοσήματα τό ιατρικό προσωπικό θα 
αποτελεΐται από αιματολόγους με εξειδίκευση στις ΜΜΟ ενώ για τις 
ΜΜΟ σε συμπαγείς όγκους (αυτόλογες) από αιματολόγους ή από ογκο¬ 
λόγους που έχουν εξειδίκευση στη ΜΜΟ. 

Ο αριθμός των ιατρών των μονάδων εξαρτάται από το μέγεθος των 
μονάδων ΜΜΟ και του αριθμού των ανά έτος ΜΜΟ π.χ. για μία μο¬ 
νάδα 4-8 κλινών απαιτούνται: 2 εξειδικευμένοι ιατροί (Επ. Καθηγητές/ 
Λέκτορες ή Επιμελητές Α') 2 ειδικευμένοι στην αιματολογία ή 2 Επιμε¬ 
λητές Β’ και 2 ειδικευόμενοι στις ανάλογες ειδικότητες κατ’ επιλογή 
ανά έτος. 

Για το Εργαστήριο Υποστήριξης της Μονάδος, ένας Επιμελητής Α' 
αιματολογίας, με ανάλογη εμπειρία. 

2. Παραϊατρικό Προσωπικό. 

Το παραϊατρικό προσωπικό περιλαμβάνει: 
α) Νοσηλεύτριες, 3 εκπαιδευμένες νοσηλεύτριες (3ετούς φοιτήσεως) 
ανά ασθενή και το ανάλογο συμπληρωματικό προσωπικό, 
β) Τεχνικοί (2) για το χειρισμό των ειδικών μηχανημάτων, 
γ) Ένας συντηρητής του συστήματος αποστείρωσης, 
δ) Ένας φαρμακοποιός, για την παρασκευή των διαλυμάτων ή βιο¬ 
λόγος. 

ε) Ένας διαιτολόγος για τη διατροφή, 
στ) Ένας κοινωνικός λειτουργός, 
ζ) Ένας γραμματεύς. 

η) 6 άτομα βοηθητικό προσωπικό άλλων ειδικοτήτων, 

Δ' ΔΟΡΥΦΟΡΟΙ ΜΟΝΑΔΕΣ ΓΙΑ ΤΗ ΛΕΙΤΟΥΡΓΙΑ ΤΗΣ ΜΟΝΑ- 
ΔΟΣ ΜΜΟ 

Οι μονάδες αυτές περιλαμβάνουν: 

1. Μονάδα ιστοσυμβατότητας. 

2. Μονάδα ακτινοθεραπείας. 

3. Εργαστήριο λοιμώξεων. 

4. Παθολογοανατομικό Τμήμα. 


5. Εργαστήριο προσδιορισμού στάθμης φαρμάκων π.χ. κυκλοσπορί- 
νης. 

6. Άμεση συνεργασία με παθολογική, καρδιολογική, νεφρολογική, 
γαστρεντερολογική κ.λπ. μονάδα ή τμήμα. 

7. Απαραίτητη η ύπαρξη στο ίδιο Νοσοκομείο Κέντρου Αιμοδοσίας, 
με την απαραίτητη υποδομή για χορήγηση αίματος και προϊόντων. 

Επίσης θα πρέπει το κέντρο αυτό να μπορεί να χορηγεί κατεψυγμένο 
αίμα, αίμα και αιμοπετάλια ΟΜν(—) κ.λπ. 

Άρθρο 9 

Μεταμόσχευση ιστών ■ 

1. Οι μεταμοσχεύσεις ιστών διενεργούνται σε σωστά οργανωμένες 

μονάδες ή κλινικές Νοσηλευτικών Ιδρυμάτων, που λειτουργούν με τη 
μορφή ΝΠΔΔ ή ΝΠΙΔ, Πανεπιστημιακών Κλινικών ή Ιδιωτικών Νοση¬ 
λευτηρίων. 1 

Οι Κλινικές είναι αναλογών Ειδικοτήτων προς τους Ιστούς που πρό- 
'κειται να μεταμοσχευθούν. 

2. Για τις μεταμοσχεύσεις ιστών δεν απαιτείται: α) Ειδικός εξοπλι¬ 
σμός ή αυτόνομες οργανωμένες μονάδες, όπο>ς προβλέπεται για τις με¬ 
ταμοσχεύσεις οργάνων, και β) ειδική στελέχωση των μεταμοσχευτικών 
μονάδων και κλινικών. 

3. Τις μεταμοσχεύσεις ιστών διενφγούν ειδικοί ιατροί που υπηρετούν 
στα αντίστοιχα τμήματα με τη συνδρομή του προσωπικού του Τμήμα¬ 
τος. Οι ιατροί που διενεργούν τις μεταμοσχεύσεις ιστών πρέπει να είναι 
γνώστες της τεχνικής των μεταμοσχεύσεων εκάστου των ιστών και να 
έχουν πλήρη θεωρητική κατάρτιση αναφορικά με τη βιολογική συμπερι¬ 
φορά καθενός από τα μοσχεύματα στον λήπτη οργανισμό. 

4. Τα μοσχεύματα τα οποία θα χρησιμοποιούνται για τις μεταμο¬ 
σχεύσεις ιστών πρέπει να είναι εγκεκριμένα τυποποιημένα μοσχεύματα 
ή να λαμβάνονται από Κρατικές Τράπεζες Ιστικών Μοσχευμάτων. 

5. Οι διατάξεις αυτές αφορούν στα Αλλομοσχεύματα και στα Ξενομο¬ 
σχεύματα. 

6. Οι διατάξεις της αριθ. Α3β/2115/8.6.1984 υπουργικής απόφα¬ 
σης που αναφέρονται στις μεταμοσχεύσεις ιστών (άρθρα 3, 4, 5 και 6) 
εξακολουθούν να ισχύουν εφόσον δεν αντίκεινται στις διατάξεις της πα¬ 
ρούσας. 

Η απόφαση αυτή να δημοσιευτεί στην Εφημερίδα της Κυβερνήσεως. 

Αθήνα, 25 Φεβρουάριου 1991 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΓΕΩΡΓΙΟΣ ΣΟΥΡΛΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



